— Наш клуб народных традыцый утварыўся ў 2014 годзе. На беразе Дняпра збіраем экалагічна чыстыя расліны: чабор, шыпшыну, зверабой. Гэтыя раслінныя зборы можна выкарыстоўваць у якасці ароматэрапіі, а таксама піць як гарбату. Прывезлі з Дубровеншчыны таксама розныя прысмакі: медавуху на травах з пяргой, капусту, хлеб, каўбасу з кменам, каб пачаставаць гасцей фальклорнага форуму.